**Ski bridgeklubb**

90. årsmøte

**Årsberetningen for sesongen 2019/20**

Styret har denne sesongen bestått av:

Leder Rolf Hansen

Nestleder Andreas Jansen

Sekretær Dag-Amund Lie

Kasserer Per Storjord

Styremedlem Torill Haakenstad

Herman Larssen har vært revisor.

Valgkomiteen besto av Leif Otto Listhaug og Øyvind Bronken.

Styret har hatt 4 møter i tillegg en del kontakt på e-post og telefon.

Antall medlemmer i klubben er 29 betalende en nedgang fra i fjor. Det er 3 aktive æresmedlemmer i klubben. Kveldsavgift kr. 70,--. Årskontingent kr. 600,- og kr. 300 for klubbmedlemmer.

Simon Rasmussen er revisor i kretsen. Leif Otto har vært klubbens representant i Styret i Folkets hus forening. I tillegg til lederansvaret har Rolf sørget utsetting av materiell før spilling og kjøkkentjenesten.

Klubbens driftsresultat for sesongen viser et underskudd på kr. 4.208,-. Egenkapitalen er kr. 79.204. Styret har bevilget kr. 4.000,00 til juniorlandslagsjentene fra Nesodden.

**Arrangement**

Klubben har i samarbeid med Kolbotn BK arrangert Follo Julecup. KM mix ble avlyst på grunn av manglende interesse. Den tradisjonelle 1. mai turnering ble avlyst på grunn av Coronaviruset.

På Julecupen deltok 29 par, og var en suksess med god oppslutning. Vinnere ble Tormod Røren og Per Wang foran Jo Arne Ovesen og Tolle Stabell. Vidar Smith og Siv Thoresen ble nr. 3. Bjarne og Johnny ble beste Skipar på 7. plass.

**Spilling i klubben**

Det har vært avholdt 26 klubbkvelder inkludert julebord. I gjennomsnitt har det vært 5,5 bord på spillekveldene omtrent som forrige år.

Turneringsformen har vært en-kvelds parturnering basert på avbrutt serie. Mestvinnende i klubben høsten dette året var Øivind.

På grunn av Coronaviruset ble all klubbspilling stanset 12. mars. Det har derfor ikke blitt avholdt noe klubbmesterskap.

Ansvarlig for gjennomføring av klubbkveldene har hovedsakelig vært Simon.

Kvistcup 2019 hadde 18 par til start vinnere ble Lars Erik Thomassen og Thore Uttisrud. Rolf og Simon ble nr. 2, mens Bjørn Haugen og Bård Lian ble nr. 3. En stor takk til sponsor Per Arild.

Sommerbridgen ble arrangert hver torsdag i perioden mai-august med unntak og torsdagen under bridgefestivalen og Kristi himmelfartsdag. I alt ble det arrangert 16 kvelder med sommerbridge. Sommerbridgemester ble Herman.

Olav og Dag har holdt liv i golfbridge på Langhuset.

Ski har i vinter deltatt med et lag i TopBridges lagturnering fram til mars da denne også ble avbrutt.

**Krets og forbundsturneringer**

Vi må i år igjen trekke fram prestasjonene til våre faste gjester fra Nesodden. Ungdoms-VM ble spilt i Opatija i Kroatia. Agnethe og Sofie fikk sølvmedalje i U26 Damer par, og i lagturneringen ble det VM-gull sammen med Thea L. Indrebø og Ida Marie Øberg.

Kretsmesterskapet for lag en populær turnering i kretsen. I år deltok i alt 40 lag. Klubben deltok med 1 lag i A-pulja. 1. laget med Rolf, Simon, Olav, Andreas og Bjørnar ble i år nummer 2. Mens Ski 2 med Øyvind, Tore, Per Storjord, Roger, Per Sletten og Dag ble nr. 6 i B-pulja. Et blandet lag med spillere fra Ski, Kolbotn og reserve fra Fredrikstad debuterte i E-puljen med 8 plass av 11 lag. På laget spilte: Rolf Thorsen, Harald Molteberg og Gøte Bertelsen fra Ski, fra Kolbotn Per Gunnar Frislid med Monika Bråten fra Fredrikstad som reserve i 2 kamper.

KM-Par ble arrangert i slutten av august uten noen resultater å rapportere om for Ski. Bare Andreas deltok fra klubben.

I seriemesterskapet var Bjørnar med på Lag Fodstad i 1.divisjon. Laget endte på 11. plass, noe som medførte nedrykk. Rolf, Simon, Olav og Andreas ble nr. 4 i 3. divisjon. Per Sletten, Roger Kristiansen, Erik Gjemdal og Espen Johansen ble nr. 2 i sin pulje i 4. divisjon.

I NM-lag ble Ski 1 slått ut i 1. runde.

I NM veteran ble Rolf nr. 10 sammen med Johnny Holmbakken.

Vi har også i år vært med i forbundets simultanturneringer uten at Ski har gjort seg særlig bemerket. Øivind og Dag oppnådde en 20. plass og Simon og Rolf en 22. plass. Bedre har det gått med deltagere som har spilt på Kolbotn. Rolf har vunnet sammen med Geir Liabø og Andreas sammen med Ludvik Kristoffersen.

Videre har Ski deltatt med lag og spillere i den Svenske bridgefestivalen 2019. Laget deltok i Chairman Cup. Simon, Rolf, Dag og Olav klarte ikke å gå videre til sluttspillet.

Ski BK fyller 90 år i 2020, og det planlagte jubileet med båttur ble av naturlige grunner avlyst. Det nye styret vil jobbe videre planlegging av nytt arrangement og feiring når situasjonen tillater det.